EPCO เตรียมตั้งบ.ย่อยทำธุรกิจรับเหมาฯ-บำรุงรักษาโรงไฟฟ้าฯ
EPCO เตรียมตั้งบริษัทย่อย เพื่อทำธุรกิจรับเหมาฯ-บำรุงรักษาโรงไฟฟ้าพลังงานแสงอาทิตย์ คาดแล้วเสร็จภายในเดือนม.ค.59
28 ธ.ค. 2558

บริษัท โรงพิมพ์ตะวันออก จำกัด (มหาชน) หรือ EPCO ระบุว่า ที่ประชุมคณะกรรมการบริษัทเมื่อวันศุกร์ อนุมัติให้จัดตั้งบริษัทย่อยของบริษัท บ่อพลอย โซล่าร์ จำกัด (BP) ซึ่งเป็นบริษัทย่อยที่บริษัทถือหุ้น 100% ของจำนวนหุ้นที่ชำระแล้ว
โดยบริษัทย่อยทางอ้อมดังกล่าวจะจัดตั้งภายใต้ชื่อ บริษัท เอ็ปโก้ เอ็นจิเนียริ่ง จำกัด เพื่อดำเนินธุรกิจเกี่ยวกับการรับเหมาก่อสร้าง และการบำรุงรักษาโรงไฟฟ้าพลังงานแสงอาทิตย์
ทั้งนี้ คาดว่าการดำเนินการจัดตั้งจะเป็นช่วงภายในเดือน ม.ค.59 โดยมีทุนจดทะเบียน 2 ล้านบาท ขณะที่บริษัท บ่อพลอย โซล่าร์ จำกัด จะถือหุ้น 75% ,นายยุทธ ชินสุภัคกุล ถือหุ้น 0.01% และนายกฤตธนัท มีฤทธิ์ ถือหุ้น 24.99% สำหรับแหล่งเงินทุนที่ใช้ในการจัดตั้งบริษัทย่อยทางอ้อมดังกล่าวจะมาจากเงินทุนหมุนเวียนของบริษัท